### Beslutningstema

Det skal i denne sag besluttes, om der kan bevilges et tilskud på 50.000 kr. til Nicolaj Kjeldsen, [adresse] og Frifelt-Roager Kraftvarmeværker, der ønsker at undersøge muligheden for at få energien fra nye VE-projekter ind i eksisterende fjernvarme.

### Sagsfremstilling

Den 30. maj 2023 modtog Tønder Kommune en samlet ansøgning fra Brøns, [adresse] og Frifelt-Roager Kraftvarmeværker, hvori de søger om tilskud på 50.000 kr. til at undersøge muligheden for at sammenkoble VE-projektet ved [adresse] (vindmølleprojekt) med de tre nærvedliggende kraftvarmeværker. Det er vigtigt at undersøge mulighederne tidsnært, for at sikre at sammenkoblingen kan etableres parallelt.

I ansøgningsmaterialet beskrives projektet som en ny konstellation og et samarbejde, der ikke før er etableret i [adresse]. På denne baggrund vil der være et behov for konsulentbistand i en størrelsesorden på 50.000 kr.

Kraftvarmeværkerne nævner, at de er blevet kontaktet af projektudviklerne Eurowind Energy A/S, som tilbyder de tre kraftvarmeværker, at de kan købe energi i form af varmt vand direkte fra vindmølleprojektet. Idéen er, at de tre kraftvarmeværker skal kunne købe energien til meget konkurrencedygtige priser, som vil gavne lokalområderne, der har høje priser på fjernvarme i dag.

Jf. § 6 i Varmeforsyningsloven påhviler det Kommunalbestyrelsen at drage omsorg for, at der udarbejdes projekter for kollektive varmeforsyningsanlæg.

### Økonomi

Der søges om 50.000 kr., som foreslås finansieret via Udviklingspuljen til lokale projekter.

### Lovgrundlag

Varmeforsyningsloven.

### Fagchefen for Plan og Udvikling indstiller,

at ansøgningen imødekommes med forventning om, at den indsamlede viden kan deles med andre værker i kommunen, og

at udgiften på 50.000 kr. finansieres via Udviklingspuljen til lokale projekter.

### Beslutning

Indstillingen godkendt.